钦定古今图书集成/明伦汇编/氏族典/第397卷 > 李涞
## 钦定古今图书集成/明伦汇编/氏族典/第397卷 > 李涞

按《明外史李涞传》：“涞，容城人。由世荫为保定后卫指
挥佥事，历署都指挥佥事，辽东副总兵。居官公廉，进
署都督佥事，为山西总兵官，进署都督同知。嘉靖三
十二年，寇自大同入，山西巡抚赵时春帅师至广武，
闻有零骑，欲亲击之，涞力谏不从，追及于大虫岭，伏
兵四起，时春奔寇追之，涞殊死遮击，与子松及游击”
李桂皆战死，一军尽没。事闻，赐谥《忠愍》。